

REPUBLIKA HRVATSKA

MINISTARSTVO UNUTARNJIH POSLOVA

POLICIJSKA UPRAVA LIČKO – SENJSKA

Komisija za provedbu javnog natječaja za prijam u državnu službu na neodređeno vrijeme objavljuje:

POZIV

NA TESTIRANJE I RAZGOVOR

Kandidatima/kinjama koji/e su podnijeli/e pravodobne i potpune prijave te ispunjavaju formalne uvjete iz javnog natječaja za prijam u državnu službu na neodređeno vrijeme u Policijsku upravu ličko-senjsku, objavljenog dana 09. veljače 2024. godine u Narodnim novinama broj 16/2024, i na web-stranicama Ministarstva pravosuđa i uprave, te dana 12. veljače 2024. godine na web-stranicama Policijske uprave ličko-senjske za slijedeća radna mjesta:

**1. POLICIJSKA POSTAJA NOVALJA**

 - policijski službenik - 1 izvršitelj/ica

**2. POSTAJA GRANIČNE POLICIJE DONJI LAPAC**

 - policijski službenik – 1 izvršitelj/ica

**3. POSTAJA GRANIČNE POLICIJE DONJI LAPAC**

 - policijski službenik za zaštitu granice – 1 izvršitelj/ica

**4. POSTAJA GRANIČNE POLICIJE KORENICA**

 - policijski službenik za graničnu kontrolu – 1 izvršitelj/ica

**5. POSTAJA GRANIČNE POLICIJE KORENICA**

 - policijski službenik za zaštitu granice – 1 izvršitelj/ica

**Testiranje će se održati 11. 03. 2024. godine u prostorijama Policijske uprave ličko-senjske, Ulica Hrvatskog sokola 2, s početkom u 10,00 sati.**

**Kandidati koji ispunjavaju uvjete biti će telefonski obaviješteni o točnom terminu testiranja.**

Pravni izvori za pripremu kandidata za testiranje objavljeni su na web-stranici Policijske uprave ličko-senjske, <https://licko-senjska-policija.gov.hr> s objavom javnog natječaja.

Kandidati/kinje koji nisu podnijeli /e pravodobnu ili potpunu prijavu ili ne ispunjavaju formalne uvjete iz javnog natječaja, ne smatraju se kandidatima/kinjama prijavljenim na javni natječaj te će im biti dostavljena pisana obavijest u kojoj se navode razlozi zbog kojih se ne smatraju kandidatima/kinjama prijavljenim na natječaj. Obavijest će biti dostavljena putem elektroničke pošte.

Sve dodatne informacije kandidati/kinje mogu dobiti na telefon 053/675-240 i 053/675-230.

PRAVILA TESTIRANJA

1. Po dolasku na testiranje, od kandidata/kinja će biti zatraženo predočavanje odgovarajuće identifikacijske isprave radi utvrđivanja identiteta. Kandidati/kinje koji/e ne mogu dokazati identitet, osobe za koje je utvrđeno da ne ispunjavaju formalne uvjete propisane javnim natječajem, kao i osobe za koje se utvrdi da nisu podnijele prijavu na javni natječaj za radna mjesta za koje se obavlja testiranje, ne mogu pristupiti testiranju.

2. Po utvrđivanju identiteta i svojstva kandidata/kinja, isti će biti upućeni u prostoriju gdje će se održati testiranje. Testiranje se sastoji od provjere znanja, sposobnosti i vještina kandidata bitnih za obavljanje poslova radnih mjesta za koje je raspisan javni natječaj.

3. Za provjeru znanja, sposobnosti i vještina, kandidatima/kinjama se dodjeljuje od 0 do 10 bodova.

**Smatra se da su kandidati zadovoljili/e na testiranju ako su dobili/e najmanje 5 bodova.**

4**.** Na razgovor (intervju) s Komisijom biti će pozvano 10 kandidata/kinja koji/e su postigli/e najbolje rezultate po radnim mjestima, te svi kandidati/kinje koji/e dijele 10. mjesto rang liste. Ako je na testiranju zadovoljilo manje od 10 kandidata, na razgovor će biti pozvani svi kandidati koji su zadovoljili na testiranju.

Komisija kroz razgovor (intervju) s kandidatima/kinjama utvrđuje znanja, sposobnosti i vještine, profesionalne ciljeve i motivaciju kandidata, interese te rezultate ostvarene u njihovom dosadašnjem radu.

Rezultati razgovora (intervjua) boduju se na isti način kao i testiranje, tj. svakom pojedinom kandidatu/kinji se dodjeljuje određeni broj bodova od 0 do 10.

**Razgovor (intervju) s kandidatima/kinjama obavit će se 11. 03. 2024. godine u prostorijama Policijske uprave ličko-senjske, Ulica Hrvatskog sokola 2, nakon testiranja.**

Komisija za provedbu javnog natječaja